पाएं अपने शहर की ताज़ा ख़बरें और फ्री ई-पेपरडाउनलोड करें
जदयू के जिला मुख्य प्रवक्ता राजीव रंजन सिन्हा ने बयान जारी कर कहा है कि भोजपुर में करोना और अस्पतालों की कुव्यवस्था के कारण त्राहिमाम् मचा हुआ है। जिसे किसी भी परिस्थिति में नज़र अंदाज़ नहीं किया जा सकता। संक्रमित मरीजों को ना तो अस्पतालों में कोई सुविधा मिल रही है और ना समय पर डाक्टर और दवाइयां मिल रही हैं। एंबुलेंस वालों की लूट और मनमानी खुलेआम जारी है। प्रशासन का ये सुस्त और ढुलमुल रवैया लोगों को परेशान कर रहा है। जिला प्रशासन इस पर सख्त रवैया अपनाते हुए दोषियों पर सख्त कार्रवाई करें। दूसरी तरफ निजी क्लिनिक के डॉक्टरों का रवैया भी इस महामारी में अचंभित करने वाला है। आज जब सबसे ज्यादा इनकी जरूरत भोजपुर के लोगों को है तब ये अपनी जिम्मेदारी नहीं निभा रहे हैं। जिला प्रशासन, अस्पताल प्रशासन और निजी डॉक्टरों से ये आग्रह है कि वो कोरोना काल में अपनी जिम्मेदारी से निभाते हुए भोजपुर की जनता को सहारा और भरोसा दें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn